Zhantas/Cleaned-Kyrgyz_Wikipedia huggingface dataset:
Лоис Лоури

thumb|upright|Лоис Лоури (2014).
Лоис Лоури (англ. Lois Ann Hammersberg; туулгандагы аты Лоис Энн Хаммерсберг, 1937-жыл 20-март) — отуздан ашуун балдар адабиятын жараткан америкалык жазуучу. Ал 1990-жылдагы "Жылдыздарды сана" (англ. Number the Stars) жана 1994-жылдагы "Берүүчү" (англ. The Giver) чыгармалары үчүн эки "Нүбери" сыйлыгына татыган. Балдар жазуучусу катары кошкон салымы үчүн ал 2000-жылы эки жылда бир берилген Ханс Кристиан Андерсен атындагы сыйлыктын финалисти болуп, 2004-жылы АКШдан сыйлыкка кайрадан көрсөтүлгөн жана 2016-жылы финалист болгон. Бул балдар китептерин жаратуучулар үчүн жеткиликтүү болгон эң жогорку сыйлык болуп калган. Анын "Жашыл албатрос" (англ. Gooney Bird Greene) китеби 2002-жылы "Род-Айленд" балдар китеп сыйлыгын утуп алган. 2007-жылы өспүрүмдөгө жазган китептери менен кошкон салымы үчүн Америка китепкана бирикмеси тарабынан "Маргарет Эдвардс" сыйлыгы ыйгарылган. 2011-жылы ал "Мэй Хилл Эрбутнот" лекциясын окуган; анын лекциясы "ТАШТОО: Алтындын чыдамдуулугу" деп аталган. Ошондой эле ал 2014-жылы Браун университетинин адабият жаатындагы ардактуу доктор наамы менен сыйланган. 

Жазуучу катары Лоури балдар чыгармаларында татаал темаларды козгогону менен белгилүү. Ал расизм, айыккыс оору, киши өлтүрүү, Холокост жана башка татаал темаларга токтолгон. Ошондой эле ал "Берүүчү" чыгармасында көтөрүлгөндөй ыйгарым укук сыяктуу талаш-тартыштуу маселелерди козгогон. Анын мындай маселелер боюнча жазышы ага мактоо да, сын-пикир да алып келген. Атап айтканда, анын "Берүүчү" чыгармасы, "Берүүчү" төрттүгүндөгү алгачкы роман, Америкадагы мектептерде ар түрдүү реакцияларга жол ачкан. Айрымдары китепти милдеттүү түрдө окуу программасына киргизишсе, кээ бири класс ичиндеги сабактарга китептин киргизилишине тыюу салган. "Берүүчү" тасмага ылайыкташтырылып 2014-жылы жарык көргөн.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1937-жылы
Жоди Пиколт

thumb|Жоди Пиколт (2013).
Жоди Линн Пиколт (англ. Jodi Lynn Picoult; 1966-жылдын 19-майында туулган) — америкалык жазуучу. Ал 2003-жылы көркөм адабият жаатында New England Bookseller сыйлыгына татыктуу болгон. Учурда дүйнө жүзү боюнча Пиколттун 14 миллиондой китеби 34 тилге которулуп басылган.

 Өмүр таржымалы 

Пиколт Аллан Хайнберг кеткенден кийин эле DC Comics басмаканасынын "Керемет аял" (3-т.,) сериалына жазуучу болуп калган. Анын биринчи саны (6) 2007-жылдын 28-мартында, ал эми акыркысы 2007-жылдын 27-июнунда чыккан.

Пиколттун "Он тогуз мүнөт" (англ. Nineteen Minutes) аттуу бир чакан шаарчадагы мектепте болгон атышуудан кийинки окуяларды баяндаган романы New York Times гезитинин бестселлер тизмесинин алдыңкы сабынан орун алган биринчи китеби болуп калган. Анын "Чоочун жүрөк" (англ. Change of Heart) китеби 2008-жылдын 4-мартында басылып чыгарылып, Пиколттун New York Times гезитинин бестселлер тизмесинин 1-катарынан орун алган экинчи романы болуп калган. 2009-жылдагы "Назик дил" (англ. Handle with Care) жана 2010-жылдагы "Үй эрежелери" (англ. House Rules) аталган бестселлер тизмеде дагы 1-саптан орун алган.

 Чыгармалары 
 Эжемдин периштеси (2004)

 Шилтемелер 

Категория:АКШ жазуучулары
Категория:Туулгандар 1966-жылы
Маргарет Этвуд

thumb|upright|Маргарет Этвуд (2015).
Маргарет Элеанор Этвуд (англ. Margaret Eleanor Atwood; 1939-жыл 18-ноябрь) — канадалык акын, жазуучу, адабий сынчы, эссеист жана айлана-чөйрөнү коргоочу. Ал "Артур Кларк" жана Канзаада Астуриянын адабият жаатындагы сыйлыгына татыган, Букер сыйлыгынын кыска тизмесине беш жолу кирип, бир жолу уткан жана Генерал губернатор сыйлыгынын бир нече жолу финалисти болуп, эки жолу сыйлыкка ээ болгон. 2001-жылы анын ысымы Канаданын Ардак аллеясына түшүрүлгөн. Ошондой эле ал Канададагы жазуучулар коомчулугун колдоого багытталган "Канада жазуучулар" бейөкмөт адабий уюмун негиздеген. Канада адабиятына кошкон сансыз салымдарынын арасында ал Гриффин поэзия сыйлыгын негиздеген киши болгон.

Ошондой эле, Этвуд документтерди алыстан эле роботтун жардамы жазууга мүмкүнчүлүк берген LongPen жана ага байланышкан технологияларды ойлоп табуучу, иштеп чыгаруучу болуп саналат. Ал Syngrafii Inc. (мурунку Unotchit Inc.) компаниясынын тең түзүүчүсү жана директору болуп саналат. Компания 2004-жылы LongPen технологияларын иштеп чыгып, өндүрүп жана тарата баштаган. Ал LongPen технологиялары менен байланышкан ар кандай патенттерге ээлик кылат.

Ал мыкты жазуучу катары таанымал болуу менен бирге эле он беш поэзия китебин жарыкка чыгарган. Анын көптөгөн поэзиялык чыгармаларына мифтер жана жомоктор эргүү берген. Ал жаш кезинен бери эле ал нерселерге кызыгып келген. Этвуд Tamarack Review, Alphabet, Harper's, CBC Anthology, Ms., Saturday Night жана башка көптөгөн журналдарга кыскача аңгемелерди чыгарган. Ошондой эле ал аңгемелердин төрт жыйнагын жана классификацияланбаган кыскача прозалык чыгармалардын үч жыйнагын чыгарган.

 Өмүр таржымалы 

 Чыгармалары 
 Кызматчы аялдын окуясы (англ. The Handmaid's Tale, 1985)

 Шилтемелер 

Категория:Канада жазуучулары
Категория:Канада
Категория:Туулгандар 1939-жылы
Силвия Плат

thumb|Силвия Плат
Силвия Плат (англ. Sylvia Plath; 1932-жыл 27-октябрь — 1963-жыл 11-февраль) — америкалык акын жана жазуучу болгон. Бостондо жарык дүйнөгө келген Плат акын жана жазуучу катары таанымал болгонго чейин Смит коллежде жана Кембриж университетинин Нүнем коллежинде окуган. Ал өзүнүн жазуучу досу Тед Хүзгө 1956-жылы турмушка чыгып, алар 1962-жылдын сентябрында эки башка жолго түшүшкөн. Алар Кошмо Штаттарда жана андан кийин Англияда бирге жашап, Фрида жана Николас аттуу эки балалуу болушкан. Плат чоңойгондон кийин жашоосунун көпчүлүк бөлүгүн клиникалык депрессияда өткөрүп, бир нече жолу электрошок терапиясы менен дарыланган. Ал 1963-жылы өз өмүрүнө кол салган.

Плат сыр төгүү поэзия жанрын илгерилеткен деп эсептелет жана жарык көргөн эки жыйнагы менен таанымал болгон. Алар: "Колосс жана башка ырлар" (англ. The Colossus and Other Poems) жана "Ариел" (англ. Ariel). Ал эми көзү өтүп кетээрден бир аз гана мурун жарык көргөн жарым-жартылай автобиографиялык "Айнек капкак" (англ. The Bell Jar) романы да аны белгилүү кылган. 1982-жылы "Ырлар жыйнагы" (англ. The Collected Poems) үчүн көзү өтүп кеткенден кийин ага "Пулитцер" сыйлыгы ыйгарылган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1932-жылы
Категория:Өлгөндөр 1963-жылы
Дафна дү Море

thumb|upright|Дафна дү Море.
Дама Дафна дү Море, Леди Брауниң (англ. Dame Daphne du Maurier, Lady Browning; 1907-жыл 13-май — 1989-жыл 19-апрель) — англиялык жазуучу жана драматург болгон.

Ал романтикалык жазуучу деп аталса да анын аңгемелери салтка айланган бактылуу аяктоолорду сейрек чагылдырат жана алар адаттан тыш кубулуштардын четин чыгарган "маанайсыз жана жаңырыктуу" деп сүрөттөлгөн. Бул бестселлер чыгармалар адегенде сынчылар тарабынан олуттуу кабыл алынган эмес, бирок ошондон бери жомок айтуу өнөрчүлүгү үчүн туруктуу кадыр-баркка ээ боло алган. Көпчүлүк чыгармалары ийгиликтүү түрдө тасмага ылайыкташтырылган. Анын ичинен "Ребекка" (англ. Rebecca), "Жээним Рэйчел" (англ. My Cousin Rachel), "Ямайка мейманканасы" (англ. Jamaica Inn) романдарын, "Чымчыктар" (англ. The Birds) жана "Азыр караба/Түн ичинде эмес" (англ. Don't Look Now/Not After Midnight) аңгемелерин атоого болот.

Дү Море өмүрүнүн көпчүлүк бөлүгүн Корнуоллдо жашап өткөргөн жана чыгармаларынын көпчүлүгү да ошол жердеги окуяларды чагылдырат. Романдары жана алардын негизинде тасмалар жарык көрүп, анын натыйжасында атактуулугу өскөн сайын ал өзү жалгыз обочолонуп жашоого көбүрөөк басым жасай баштаган.

Анын атасы Жералд дү Море актер жана менеджер жана апасы Муриел Бемонт сахна актрисасы болушкан. Анын чоң атасы Жорж дү Море карикатурист жана жазуучу болгон.

 Өмүр таржымалы 

 Чыгармалары 

 Шилтемелер 

Категория:Британия жазуучулары
Категория:Драматургдар
Категория:Туулгандар 1907-жылы
Категория:Өлгөндөр 1989-жылы
Бетти Смит

Бетти Смит (англ. Betty Smith; туулгандагы аты: Элизабет Венер; 1896-жыл 15-декабрь — 1972-жыл 17-январь) — америкалык жазуучу болгон.

 Өмүр таржымалы 

 Чыгармалары 
 Бруклинде өскөн дарак (1943).

 Шилтемелер 

Категория:АКШ жазуучулары
Категория:Туулгандар 1896-жылы
Категория:Өлгөндөр 1972-жылы
Стиг Ларссон

Карл Стиг-Эрланд Ларссон (швед. Karl Stig-Erland "Stieg" Larsson; 1954-жыл 15-август — 2004-жыл 9-ноябрь) — шведциялык журналист жана жазуучу болгон. Ал "Миң жылдык" аттуу криминалдык романдар үчилтиги менен белгилүү. Чыгармалары анын көзү өтүп кеткенден кийин жарыкка чыгып, тасмаларга да ылайыкташтырылган. Ларссон көпчүлүк өмүрүн Стокголмдо жашап өткөргөн, журналистика жаатында жана оң канат экстремизми боюнча көз карандысыз изилдөөчү катары иштеген.

Ал 2008-жылы Халед Хоссейниден кийин дүйнөдөгү бестселлер жазуучулардын экинчиси болгон. "Миң жылдык" үчилтигиндеги "Аары уюгун бузган кыз" (англ. The Girl Who Kicked the Hornets' Nest) аттуу үчүнчү роман Publishers Weekly журналына ылайык, 2010-жылы Америка Кошмо Штаттарында эң көп сатылган китеп болуп калган. 2015-жылдын март айына карата анын сериялары дүйнө жүзү боюнча 80 миллион нуска менен сатылган.

 Өмүр таржымалы 

 Чыгармалары 
 Ажыдаардын сүрөтү чегилген кыз

 Булактар 

Категория:Журналисттер
Категория:Швеция жазуучулары
Категория:Швеция
Категория:Туулгандар 1954-жылы
Категория:Өлгөндөр 2004-жылы
Элис Уокер

thumb|Элис Уолкер.
Элис Малсениор Уолкер (англ. Alice Malsenior Walker; 1944-жылы 9-февралда туулган) — америкалык роман жана кыска аңгеме жазуучу, акын жана активист. Ал сынчылардын алкоосуна татыган "Кара кочкул түс" (англ. The Color Purple, 1982) романы менен Улуттук китеп сыйлыгын жана көркөм адабий чыгарма категориясында "Пулитцер" сыйлыгын жеңип алган. Ошондой эле ал "Меридиан" (англ. Meridian, 1976), "Грейнж Копленддин үчүнчү өмүрү" (англ. The Third Life of Grange Copeland, 1970) романдарын жана башка чыгармаларды жазган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Акындар
Категория:Туулгандар 1944-жылы
Фрэнк Маккорт

thumb|upright|Фрэнк Маккорт (2007).
Фрэнсис "Фрэнк" Маккорт (англ. Francis "Frank" McCourt; 1930-жыл 19-август — 2009-жыл 19-июль) — ирландия-америкалык мугалим жана жазуучу болгон. Ал өзүнүн бала кезиндеги бактысыздыгы жана жакыр турмушу туурасында жазган "Анжеланын топурагы" (англ. Angela's Ashes) аттуу трагикомедиялык эскерүү китеби менен "Пулитцер" сыйлыгын утуп алган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1930-жылы
Категория:Өлгөндөр 2009-жылы
Кормак Маккарти

upright|thumb

Кормак Маккарти (англ. Cormac McCarthy; туулгандагы аты: Charles McCarthy; 1933-жыл 20-июль) — америкалык жазуучу, драматург жана сценарист. Ал түштүк готика, вестерн жана пост-апокалипсистик жанрларды камтыган он роман жазган.

2005-жылы МакКартинин "Кандуу меридиан" (англ. Blood Meridian, 1985) аттуу бешинчи романын Time журналы 1923-жылдан бери жарыкка чыккан 100 мыкты англис тилиндеги китептердин тизмесине киргизген.

"Жылкылар" (англ. All the Pretty Horses, 1992) чыгармасы менен ал АКШнын Улуттук китеп сыйлыгы менен Улуттук китеп сынчыларынын сыйлыгына ээ болгон. Анын 2005-жылы чыккан "Улгайгандарга жай жок" (англ. No Country for Old Men) романы 2007-жылы окшош аталыштагы тасмага ылайыкташтырылып, "Эң мыкты тасма" сыйлыгы менен катар "Оскардын" төрт наамын жеңип алган. "Жылкылар", "Жол" (англ. The Road) жана "Кудайдын баласы" (англ. Child of God) китептери да тасмага ылайыкташтырылган.

Маккарти "Жол" (2006) көркөм чыгармасы үчүн "Пулитцер" жана Жэймс Тэйт Блэк мемориал сыйлыктарына ээ болгон. 2010-жылы The Times гезити "Жолду" акыркы 10 жылда жарык көргөн 100 мыкты көркөм жана нон-фикшн китептер тизмесинде 1-сапка жайгаштырган. Адабий сынчы Харолд Блум Маккартини Дон Делилло, Томас Пинчон жана Филип Рот менен катар Американын төрт башкы жазуучуларынын бири деп атап, "Кандуу меридиан" тууралуу Фолкнердин "Мен өлүп жатканда" (англ. As I Lay Dying) чыгармасынан берки улуу мыкты китеп деп билдирген.

 Өмүр таржымалы 

 Чыгармалары 

 Байланыштуу макалалар 
 Улгайгандарга жай жок (тасма, 2007)

 Шилтемелер 
Категория:АКШ жазуучулары
Категория:Драматургдар
Категория:Сценаристтер
Категория:Туулгандар 1933-жылы
Роалд Дал

thumb|Роалд Дал (1954).
Роалд Дал (англ. Roald Dahl; 1916-жыл 13-сентябрь — 1990-жыл 23-ноябрь) — британиялык роман жана кыскача аңгеме жазуучу, акын, сценарист жана согуштук учкуч болгон. Анын чыгармалары дүйнө жүзү боюнча 250 миллиондон ашуун нуска менен сатылган.

Уэлсте норвегиялык үй-бүлөдө жарык дүйнөгө келген Дал Экинчи дүйнөлүк согуш учурунда Падышанын аскердик аба күчтөрүндө кызмат өтөгөн. Ал жерде Дал адис учкуч жана чалгынчыдан баштап, канат командиринин аткаруучу кызматына чейин көтөрүлгөн. Ал балдар жана улуулар үчүн жазган эмгектери менен 1940-жылдарда таанымал болуп, дүйнөнүн бестселлер жазуучуларынын бири болуп калган. Ал "20-кылымда балдар үчүн жазган улуу аңгемечилердин бири" делет. Адабиятка кошкон салымы үчүн алган сыйлыктарына 1983-жылдагы Жашоодогу жетишкендиги үчүн Дүйнөлүк фэнтези сыйлыгы менен 1990-жылдагы Британ китеп сыйлыгынын Жылдын балдар жазуучусу наамы кирет. 2008-жылы The Times гезити Далды "1945-жылдан берки 50 улуу британ жазуучусу" тизмесинде 16-катарга жайгаштырган.

Далдын кыскача аңгемелери күтүлбөгөн аягы, ал эми балдар китептери сезимтал эмес, түнөргөн, бөбөк каармандардын жийиркеничтүү өспүрүм душман катары көрсөтүлгөн кара тамашалуу маанайы менен белгилүү. Анын китептери боорукердикти алга сүрөп, жылуу сезимдерди чагылдырган. Далдын балдар үчүн жараткан эмгектерине "Жэймс жана алп шабдалы" (англ. James and the Giant Peach), "Чарли жана шоколад фабрикасы" (англ. Charlie and the Chocolate Factory), "Матилда" (англ. Matilda), "Жез кемпирлер" (англ. The Witches), "Укмуштуу Фокс мырза" (англ. Fantastic Mr Fox), "ЧДА" (англ. The BFG), "Келесоолор" (англ. The Twits) жана "Жорждун укмуштуу дарысы" (англ. George's Marvellous Medicine) кирет. Анын өспүрүмдөргө арналган эмгектерине "Күтүлбөгөн жомоктор" (англ. Tales of the Unexpected) кирет.

 Өмүр таржымалы 

 Чыгармалары 

 Шилтемелер 

Категория:Британия жазуучулары
Категория:Акындар‎
Категория:Туулгандар 1916-жылы
Категория:Өлгөндөр 1990-жылы
Энтони Бёржесс

Жон Энтони Бөржесс Уилсон (англ. John Anthony Burgess Wilson; 1917-жыл 25-февраль — 1993-жыл 22-ноябрь) — Энтони Бөржесс каймана аты менен эмгектерди жараткан англиялык жазуучу жана композитор болгон. Манчестердеги католик үй-бүлөдө жашоосу салыштырмалуу жупуну башталган Бөржесс жыйырманчы кылымдын экинчи жарымындагы англиялык таанымал адабий фигурага айланган.

Бөржесс басымдуу түрдө тамашалуу чыгармаларды жазса да анын "Буралма апельсин" (англ. A Clockwork Orange) аттуу дистопиялык сатирасы анын эң белгилүү романы бойдон калууда. 1971-жылы ал Стэнли Кубрик тарабынан аябай карама-каршылыктуу тасмага ылайыкташтырылып, Бөржесс бул китептин популярдуу болушунун негизги себеби болуп калганын айткан. Бөржесс "Эндерби" (англ. Enderby) төрттүгү жана "Жердин күчү" (англ. Earthly Powers) сыяктуу көптөгөн башка романдарды жазып, көпчүлүк сынчылар тарабынан анын улуу романы деп таанылган. Ал либреттолор менен сценарийлерди, анын ичинде 1977-жылдагы "Назареттик Ыйса" (англ. Jesus of Nazareth) аттуу мини телесериалга сценарий жазган. Ал The Observer жана The Guardian сыяктуу бир нече басылмаларда адабий сынчы катары эмгектенген жана классикалык жазуучулар, айрыкча Жеймс Жойс боюнча изилдөөлөрдү жазган. Ар тараптуу тилчи Бөржесс фонетика боюнча сабак берип, "Сирано де Бержерак" (англ. Cyrano de Bergerac), "Эдип падыша" (англ. Oedipus Rex) пьесаларын, "Кармен" (англ. Carmen) операсын жана башка чыгармаларды которгон.

Ошондой эле Бөржесс 250дөн ашуун музыкалык чыгармаларды жазган; ал жазган китептеринен көбүрөөк ырахат алса да кээде өзүн жазуучу болуу менен катар композитор деп да эсептээрин билдирген.

 Өмүр таржымалы 

 Чыгармалары 

 Шилтемелер 

Категория:Британия жазуучулары
Категория:Туулгандар 1917-жылы
Категория:Өлгөндөр 1993-жылы
Луиза Мэй Олкотт

thumb|Луиза Мэй Олкотт.
Луиза Мэй Олкотт (англ. Louisa May Alcott; 1832-жыл 29-ноябрь — 1888-жыл 6-март) — америкалык жазуучу жана акын болгон. "Кичинекей айымдар" (англ. Little Women, 1868), анын уландысы "Кичинекей кишилер" (англ. Little Men, 1871) жана "Жонун балдары" (англ. Jo's Boys, 1886) романдары менен таанымал. Жаңы Англияда трансценденталист ата-эне, Эбби Мэй жана Эймос Бронсон Олкотт тарабынан өстүрүлгөн Олкотт ошол мезгилдеги Ралф Уолдо Эмерсон, Натаниел Хауторн жана Генри Дэвид Торо сыяктуу көптөгөн белгилүү интеллектуалдардын арасында чоңойгон.

Олкотттун үй-бүлөсү каржылык кыйынчылыктарга дуушар болуп, ал кичинекей кезинен тартып үй-бүлөсүн багууга жардам берүү үчүн иштеп, ошол эле учурда жазуу үчүн мүмкүнчүлүк издеген. Ал 1860-жылдары өзүнүн чыгармасына карата ийгиликтүү сын-пикирлерди ала баштаган. Эмгек жолунун башталышында ал кээ-кээде А. М. Барнард каймана атын колдонуп жүргөн. Бул ысым менен ал жаш өспүрүмдөргө романдарды жазган.

1868-жылы басылып чыккан "Кичинекей айымдар" Олкотттун кичи мекени Хиллсайддагы (Массачусетстин Конкордунда, кийинчерээк Уэйсайд деп аталып калган) окуяларды чагылдырат жана Олкоттун бала кезиндеги үч эжеси менен өткөргөн күндөрүнө үстүртөн негизделген. Роман абдан жакшы кабыл алынып, азыркы күнгө чейин популярдуу балдардын романы болуп эсептелет жана бир нече жолу тасмага тартылган.

Олкотт аболиционист, феминист болгон жана өмүр бою турмушка чыккан эмес. Ал Бостондо 1888-жылдын 6-мартында дүйнө салган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1832-жылы
Категория:Өлгөндөр 1888-жылы
Райчел Мид

thumb|Райчел Мид (2018).
Райчел Мид (англ. Richelle Mead; 1976-жылдын 12-ноябрында туулган) — америкалык фэнтези бестселлер жазуучусу. Ал "Жоржина Кинкейд" (англ. Georgina Kincaid), "Кан ичкичтер академиясы" (англ. Vampire Academy), "Кан байланыштары" (англ. Bloodlines) жана "Кара ак куу" (англ. Dark Swan) сериялары менен таанымал.

 Өмүр таржымалы 

Билими жана эмгек жолу

Райчел Мид Мичиганда туулган, учурда АКШнын Вашингтон штатындагы Сиэтлдин чет жакасындагы Киркленд жергесинде жашайт. Ал үч даражага ээ болгон: Мичиган университетинен жалпы билим багытында бакалавры, Батыш Мичиган университетинен салыштырмалуу диндер багытында магистри жана дагы Вашингтон университетинен педагогика багытында магистри бар. Педагогика боюнча алган даражасы аны Сиэтлдин чет жакасында 8-класстын мугалими болууга алып барган. Ал жерде Мид коомдук илимдер жана англис тил сабактарынан берген. Ал "Жин аялдын блюзу" (англ. Succubus Blues) аттуу биринчи романын сатканга чейин бош убактысын жазуу менен өткөргөн. Ал жазуучулукка толугу менен өтүп кеткенден кийин башка китептери тез эле биринин артынан экинчиси жарыкка чыга баштаган.

 Чыгармалары 

 Шилтемелер 

Категория:АКШ жазуучулары
Категория:Туулгандар 1976-жылы
Барбара Киңсловер

Барбара Киңсловер (англ. Barbara Kingsolver; 1955-жылы 8-апрелде туулган) — америкалык жазуучу, эссеист жана акын. Ал Кентукинин айыл жергесинде өсүп, бала кезинде Конгодо да бир аз жашап калган. Киңсловер Депау жана Аризона университеттеринде биология боюнча билим алып, роман жаза баштаганга чейин эркин жазуучу катары иштеген. Анын белгилүү чыгармаларына Конгодогу миссионер үй-бүлөнүн жомогу "Уулуу Библия" (англ. The Poisonwood Bible) жана анын үй-бүлөсүнүн жергиликтүү деңгээлде тамактануу аракети тууралуу "Жаныбар, жер жемиш жана керемет" аттуу нон-фикшн китептери кирет.

Анын эмгектери көбүнчө коомдук адилеттүүлүк, биологиялык ар түрдүүлүк жана адамдардын өз ара мамилелери, адамдардын коомчулук жана айлана-чөйрө менен болгон мамилелери сыяктуу темаларга басым жасайт. 1993-жылдан бери жарык көргөн анын бардык эмгектери New York Times гезитинин бестселлер тизмесинен орун алып келген. Киңсловер 2011-жылы "Дэйтон адабият тынчтык" сыйлыгынын Ричард Холбрук өзгөчө жетишкендик наамын, 2010-жылы "Боштук" (англ. The Lacuna) чыгармасы менен Бириккен Падышалыктын "Оранж" адабий сыйлыгын жана АКШнын Улуттук гуманитардык медалын алып, ошондой эле башка бир катар сыйлыктардын ээси болгон. Ал "ПЕН/Фолкнер" жана "Пулитцер" сыйлыктарына көрсөтүлгөн.

2000-жылы Киңсловер "коомдук өзгөрүүлөр тууралуу адабияттарды" колдоо максатында "Беллвезер" сыйлыгын негиздеген.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Акындар
Категория:Туулгандар 1955-жылы
Герман Гессе

thumb|upright|Герман Гессе (1927).
Герман Карл Гессе (нем. Hermann Karl Hesse; 1877-жыл 2-июль — 1962-жыл 9-август) — Германияда туулган акын, жазуучу жана сүрөтчү болгон. Анын белгилүү чыгармаларына "Демиан" (нем. Demian), "Талаа карышкыры" (нем. Steppenwolf), "Сиддхарта" (нем. Siddhartha) жана "Айнек бисер оюну" (англ. The Glass Bead Game) кирет. Аталган чыгармалардын ар бири адамдын нагыз өзгөчөлүгү, өзүн-өзү таанып билүүсү жана руханий жашоосу тууралуу изилдейт. 1946-жылы ал адабият боюнча Нобел сыйлыгын алган.

 Өмүр таржымалы 

 Чыгармалары 

 Булактар 

Категория:Акындар‎
Категория:Немис жазуучулары
Категория:Туулгандар 1867-жылы
Категория:Өлгөндөр 1962-жылы
Категория:Арип боюнча жазуучулар
Айн Рэнд

right|thumb|225px|Ayn Rand (1943)
thumb|250px|
thumb|Айн Рэнд.
Айн Рэнд (орус. Алиса Зиновьевна Розенбаум; ; туулгандагы аты, 1905-жыл 2-февраль — 1982-жыл 6-март) — орус-америкалык жазуучу, ойчул, драматург жана сценарист болгон. Ал "Башат" (англ. The Fountainhead), "Атлас ийиндерин куушурду" (англ. Atlas Shrugged) бестселлер романдары жана философиядагы объективизмди түптөгөнү менен белгилүү. Орусияда билим алган Рэнд Америка Кошмо Штаттарына 1926-жылы көчүп барган. Бродвейде 1935-1936-жылдары өндүрүлгөн спектакли болгон. Алгачкы эки романы Америкада ийгиликсиз болгон соң ал 1943-жылдагы "Башат" романы менен атагы чыккан.

1957-жылы Рэнд "Атлас ийиндерин куушурду" аттуу көрүнүктүү романын жарыкка чыгарган. Андан кийин ал өзүнүн философиялык көз карашын илгерилетиш үчүн өзүнүн журналын басып чыгарган жана 1982-жылы көз жумганга чейин бир нече дилбаяндардын жыйнагын чыгарып, нон-фикшн багытка оогон. Рэнд билим алуунун бир гана жолу акыл-эс деген көз карашты карманып, ишеним менен динди четке каккан. Ал акыл-эске таянган жана этикалык эгоизмди колдоп, ал эми алтуризмди четке каккан. Саясатта ал күч колдонууну адеп-ахлаксыз деп айыптап, коллективизм, этатизм жана ошондой эле анархизмге каршы чыккан. Анын ордуна кийлигишпөө принцибине негизделген капитализмди колдогон. Ага ал жеке укуктарды таанууга негизделген система деп аныктама берген. Көркөм өнөрдө Рэнд романтикалык реализмди алга сүрөгөн. Ал Аристотелден, Томас Аквинастан жана классикалык либералдардан тышкары өзүнө белгилүү болгон көптөгөн философторду жана философиялык көз караштарды кескин сындаган.

Адабий сынчылар Рэнддин көркөм чыгармасын бир беткей кабыл алган эмес, ал эми жакынкы он жылда ага болгон академиялык кызыгуу өсө баштаган болсо да илимий чөйрөдөгүлөр жалпысынан анын философиясына маани берген эмес, же болбосо кабыл алган эмес. Объективист кыймыл анын көз караштарын коомчулук менен илимий чөйрөлөргө жайылтууга аракет кылат. Ал либертариандар менен америкалык эскичилдердин арасында олуттуу таасирге ээ.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Драматургдар
Категория:Туулгандар 1905-жылы
Категория:Өлгөндөр 1982-жылы